האריוט האנט

האריוט קזיה האנט (באנגלית: Harriot Kezia Hunt) (9 בנובמבר 1805 - 2 בינואר 1875) הייתה הרופאה הראשונה בארצות-הברית על אף שלא התקבלה ללימודים אקדמיים בשל היותה אישה. פעילותה הציבורית לבריאות, זכויות אדם ושוויון חברתי סללה את הדרך עבור נשים ברפואה שבאו אחריה. היא פיתחה שיטות רפואיות חדשניות לתקופה שהתבססו על תזונה בריאה, פעילות גופנית, והגיינה פיזית ונפשית. היא נולדה בעיר בוסטון ב־9 בנובמבר שנת 1805 ונפטרה שם ב-2 בינואר 1875.<ref name=":0">Encyclopedia Britannica. Retrieved from http://www.britannica.com/biography/Harriot-Kezia-Hunt</ref>

== ביוגרפיה ==
=== רקע ===
האריוט האנט נולדה בבוסטון מסצ'וסטס בשנת 1805 לבני הזוג ג'אוב האנט וקזיה וונטוורת'-הנט שחינכו את בנותיהן בגישה ליברלית. לאחר מות אביהן בשנת 1827 פתחו היא ואחותה שרה בית ספר פרטי בבית הוריהן על מנת להיות עצמאיות כלכלית.<ref name=":1">Kelly, Howard A.; Burrage, Walter L., eds. (1920). "Hunt, Harriot Kezia" . American Medical Biographies . Baltimore: The Norman, Remington Company.</ref> על אף שהעיסוק בהוראה הכניס כסף, האנט הרגישה שהיא אינה רוצה להיות מורה. כשאחותה חלתה ולא הצליחה להתאושש בעזרת הטיפול שהציעו הרופאים הקונבנציונליים, הוזמנו ריצ'רד ואליזבת מוט להמשיך את הטיפול עד שהבריאה. במקום להשתמש במתודלוגיות המקובלות באותו הזמן, השתמשו בני הזוג מוט בעשבי ריפוי, מנוחה ומרגוע על מנת להשיב את מטופליהם לבריאות. האנט החלה ללמוד מהם ולאחר שלוש שנים פתחה חדר טיפולים משלה בשנת 1835 ללא תעודה רשמית.<ref name=":12">[https://www.massmoments.org/moment-details/dr-harriot-k-hunt-visits-the-shakers.html Dr. Harriot K. Hunt Visits the Shakers], www.massmoments.org</ref>

=== קריירה רפואית ופעילות ציבורית למען זכויות אדם ושוויון חברתי ===
הריוט האנט היא האשה הראשונה שנרשמה פעמיים לבית הספר לרפואה של אוניברסיטת הארווארד שבבוסטון עיר הולדתה ומגוריה אך בקשותיה סורבו בלחץ חברי הסגל, הוועד המנהל והסטודנטים שהיו כולם גברים שמרנים.
<ref name=":11">Menand, Louis. The Metaphysical Club: A Story of Ideas in America. New York: Farrar, Straus and Giroux, 2001: 8. .</ref><ref name=":1" /><ref name="AMB19202">Sedgwick, Jessica (2012). The Archives for Women in Medicine: Documenting Women's Experiences and Contributions at Harvard Medical School. Centaurus. 54 (4): 305–306. doi:10.1111/j.1600-0498.2012.00274.x</ref> פרסומה כחלוצה של נשים ברפואה הוביל את המכללה לרפואה נשית של פילדלפיה (The Female Medical College of Philadelphia) להעניק לה תואר דוקטור רפואי לשם כבוד בשנת 1853.

לאורך שנות עבודתה הרפואית התמודדה האנט עם ביקורת שהוטחה בה מצד אלה שחשבו שהמקצוע אינו מתאים למודל הנשיות שהייתה מקובלת באותה תקופה. לדוגמה, מאמר שהתפרסם בשנת 1858 בניו-יורק טיימס גער שהיא "אחת מתריסר נשים בארצות הברית המתוסכלות מכך שהטבע לא עשה אותם גברים".<ref name=":2">Skinner, Carolyn, Women Physicians and Professional Ethos in Nineteenth-Century America., Carbondale, Illinois: Southern Illinois: University Press, 2014 pp:7-8</ref> אך היא מצידה טענה שנשיות מתאימה במיוחד למקצוע הרפואה ובמילותיה: "מה יכול להיות יותר עדין ונשי, נשיות אמיתית יותר מאשר לאחוז ביד אחות, נגועה בגופה ובנפשה, ולהראות לה את הסיבה למחלותיה?".<ref name="AMB1920">Lawes, Carolyn J, Women and Reform in a New England Community, 1815-1860., Lexington, KY: University Press of Kentucky, 2000, ISBN 978-0-y8131-2131-4 </ref> האנט האמינה שהיא חיה בעידן של שינוי שבו אנשים מתחילים לערער על מסורות חברתיות ופעלה למען זכותן של נשים להשכלה מקצועית בכלל ורפואית בפרט.<ref name=":2" /> אבל רק בשנת 1945 – 70 שנה לאחר מותה בגיל 70 – נפתחה כיתת הנשים הראשונה ללימודי רפואה בהארוורד כחלק מניסוי למדידת ההצלחה והיכולת היצרנית של נשים בזמן הלימודים ולאחריהן וזאת בגלל מחסור במועמדים מתאימים גברים בעקבות מלחמת העולם השנייה.<ref>Gibian, Peter, Oliver Wendell Holmes and the Culture of Conversation., Cambridge: Cambridge University Press, 2001 </ref>

את פעילותה הציבורית ריכזה האנט באגודה לפיזיולוגיה של נשים The Ladies) Physiological Society) שהקימה ושבמסגרתה קידמה זכויות נשים, ביטול העבדות, ולימדה נשים מכל שכבות החברה להכיר את גופן וכיצד לשמור על הגיינה. בשנת 1860 חגגה 25 שנות פרקטיקה רפואית במסיבה שמשכה 1500 אורחים וביניהם שלושה דורות של מטופליה. דיווח מהאירוע כולל את הציטוט: "הייתי כל כך שמחה בעבודתי; כל רגע עסוק; כמה אני כמהה ללחוש באוזנה של כל אישה תשושה, 'עשי משהו אם זה ישמח אותך'".<ref name=":2" /> את זכרונותיה איגדה באוטוביוגרפיה שפורסמה בשנת 1856 [https://collections.nlm.nih.gov/catalog/nlm:nlmuid-55631380R-bk וניתן להורדה] מאתר האוספים של המכון הלאומי האמריקאי לבריאות.

=== מקום קבורה ===
[[היגיאה, אלת הבריאות היוונית, מגולפת על ידי אדמוניה לואיס ג. 1871-1872 על מצבת קברה הריוט האנט]]
הארייט האנט קבורה בבית קברות מאונט אובורן (Mount Auburn Cemetery) ליד בוסטון. על מצבתה פסל אלת הבריאות היוונית היגיאה של הפסלת האפרו-אמריקאית אדמוניה לואיס. האנט מוזכרת גם על שביל מורשת הנשים של סיילם בעיירה סיילם שבמדינת הולדתה מסצ'וסטס.

== לקריאה נוספת ==
* 

== קישורים חיצוניים ==
* 
* [http://www.womenhistoryblog.com/2013/04/harriot-kezia-hunt.html הארייט קיז האנט] בהיסטוריה של נשים אמריקאיות, מאת מגי מקלין
* Hunt, Harriot, K. (1856). Glances and glimpses, or, Fifty years social, including twenty years professional life [https://collections.nlm.nih.gov/catalog/nlm:nlmuid-55631380R-bk ספר זכרונותיה של הארייט האנט מאתר האוספים של המכון הלאומי האמריקאי לבריאות.]
* 

==הערות שוליים==

קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:בוסטון: אישים
קטגוריה:רופאות אמריקאיות במאה ה-19
קטגוריה:אמריקאיות שנולדו ב-1805
קטגוריה:אמריקאים שנולדו ב-1805
קטגוריה:אמריקאיות שנפטרו ב-1875
קטגוריה:אמריקאים שנפטרו ב-1875